เร่งเคลื่อนย้ายนกหัสดีลิงค์-พญานาค ไว้เมรุชั่วคราว พ่อคูณ (คลิป)
เมื่อวันที่ 8 ม.ค. ที่ริมบึงสีฐาน ภายในมหาวิทยาลัยขอนแก่น ผศ.ดร.สมพงษ์ สิทธิพรหม ผช.อธิการบดี ม.ขอนแก่น พร้อมด้วย รศ.ดร.นิยม วงศ์พงษ์คำ คณบดีคณะศิลปกรรมศาสตร์ มข. ทหาร มทบ.23 ทีมช่างศิลป์จิตอาสา และ จนท.กลุ่มงานรักษาความปลอดภัย และงานจราจร กว่า 100 นาย เร่งเคลื่อนย้ายพญานาค 16 ตน, นกหัสดีลิงค์เทินบุษบกและยอดฉัตร ส่วนประกอบสำคัญในงานพระราชทานเพลิงศพครูใหญ่ พระเทพวิทยาคม หรือหลวงพ่อคูณ ปริสุทฺโธ อดีตเจ้าอาวาสวัดบ้านไร่ อ.ด่านขุนทด จ.นครราชสีมา ไปยังเกาะกลางน้ำ เมรุลอย วัดหนองแวงพระอารามหลวง จนท.ใช้เครนขนาดใหญ่ยกใส่รถบรรทุก 10 ล้อ ขนย้ายไปเมรุชั่วคราวให้แล้วเสร็จภายในวันนี้,รศ.ดร.นิยมกล่าวว่า พิธีกรรมในงานพระราชทานเพลิงที่คณะศิลปกรรมศาสตร์รับผิดชอบ คืบหน้าไปกว่าร้อยละ 95 การเคลื่อนย้ายองค์ประกอบเมรุชั่วคราวจะต้องให้แล้วเสร็จภายในวันที่ 10 ม.ค. จากนั้นทีมช่างศิลป์จิตอาสา จะประดับตกแต่ง และจัดวางในตำแหน่งที่กำหนด ไม่เกินวันที่ 19 ม.ค. และวันที่ 20-21 ม.ค.เก็บรายละเอียด และเข้าสู่การทดสอบไฟทั้งระบบ และวันที่ 22 ม.ค.วันบุญใหญ่ ที่ ม.ขอนแก่น จะเปิดให้ประชาชนทั่วไปชมเมรุชั่วคราวของหลวงพ่อคูณ.
พิธีกรรมในงานพระราชทานเพลิงที่คณะศิลปกรรมศาสตร์รับผิดชอบ คืบหน้าไปกว่าร้อยละ 95 การเคลื่อนย้ายองค์ประกอบเมรุชั่วคราวจะต้องให้แล้วเสร็จภายในวันที่ 10 ม.ค.  
พ่อคูณ,หลวงพ่อคูณ,มหาวิทยาลัยขอนแก่น,พระราชทานเพลิง,เมรุชั่วคราว